cyanic-selkie/wikianc huggingface dataset:
Ruotsinsalmen toinen meritaistelu
Ruotsin saaristolaivasto
Ruotsalaiset eivät tienneet mistä suunnasta venäläiset lähestyisivät: etelästä avomereltä päin vai koillisesta Haminan suunnalta. Tämän vuoksi koilliseen avautuva Ruotsinsalmen väylä ja sitä ympäröivät pikkisalmet tukittiin upottein ja suojattiin patterein. Sekä Haminan suuntaan että Haapasaaren lähetettiin tiedustelualuksia seuraamaan venäläisten liikkeitä. Kuningas määräsi laivaston jaettavaksi neljään prikaatiin, joita johtivat everstiluutnantit Victor von Stedingk, Claes Hjelmstierna, Jakob Törning ja Carl Olof Cronstedt. Prikaatit jaettiin majurien tai kapteenien komentamiin laivueisiin. Heinäkuun 7. päivä saaristolaivaston isot alukset ankkuroituivat asemiin Varissaaren ja Santakarien väliselle vesialueelle. Santakareilta katsoen linjassa olivat laivaston suurimmant alukset kutteripriki Alexander, uudenmaat Thorborg ja Ingeborg sekä hämeenmaat Starkotter ja Styrbjörn. Viimeksimainittu alus oli tässä vaiheessa ehtinyt Loviisasta paikalle. Laivaston tueksi saarille rakennettiin tykkipattereita. Turunmaa Norden ehti vielä paikalle viime hetkillä taistelupäivän aamuna.
Kun venäläisten hyökkäyssuunnitelmat selvisivät ruotsalaisille aamulla 8. heinäkuuta, kutsui kuningas prikaatien ja laivueiden komentajat neuvotteluun. Kustaa III pitäytyi edelleen suunnitelmassa odottaa venäläisten hyökkäystä. Komentajista vain Cronstedt kannatti kuningasta, sillä muut pitivät parempana vetäytyä Loviisan linnakkeiden suojiin. Kustaa III palkitsi Cronstedtin uskollisuudestaan nimittämällä hänet taistelupäivän aamuna lippukapteenikseen, samalla syrjäyttäen taistelua vastustaneen lippukapteeni eversti Georg Christian de Fresen.
Uusimman tutkimuksen mukaan Ruotsin saaristolaivaston vahvuus oli kaikkiaan 214 taistelualusta: 5 saaristofregattia, 1 kutteripriki, 16 kaleeria, 2 puolikaleeria, 4 jahtia, 11 johtoalusta, 99 tykkipurtta eli -sluuppia, 55 tykkijollaa, 6 mörssäribarkassia, 11 tykkibarkassia ja 4 ampumatarvikealusta. Taistelujoukkojen vahvuus oli yhteensä noin 12 980 miestä. Kun mukaan lasketaan Hietasen saaren luokse Sunilanlahteen sijoitettujen noin 50:n sairas-, muona- ynnä muun aluksen miehistöt, nousi ruotsalaisten miesluku yli 14 000 mieheen.
Venäjän saaristolaivasto
Venäläisten ylipäällikkö prinssi Nassau-Siegen komensi saaristolaivastonsa kokoontumaan Kirkonmaan eteläpuolelle noin kymmenen kilometrin päähän ruotsalaisten keskustasta. Hajallaan Haminanlahdella ja Haapasaaressa ollut laivasto saapui paikalle 8. heinäkuuta. Suunnitelmana oli ensin tuhota Viipurinlahdella heikentynyt Ruotsin saaristolaivasto ja sen jälkeen yhdessä avomerilaivaston kanssa tuhota Viaporin suojiin paennut Ruotsin avomerilaivasto. Hyökkäystä ryhdyttiin valmistelemaan viipymättä ja hyökkäyspäiväksi Nassau-Siegen päätti 9. heinäkuuta. Päivän valintaan vaikutti vahvasti se, että se oli myös keisarinna Katariina II:n valtaanastumisen vuosipäivä.
Venäjän hyökkäävän saaristolaivaston vahvuudesta on tutkimuksessa ollut eri tulkintoja. Vallalla oli pitkään ruotsalaisen tutkijan Arnold Munthen 1920-luvulla tekemä laskelma Venäjän aluksista, joka päätyi peräti 273 taistelualukseen. Uudempi tutkimus pitää totuudenmukaisempana venäläisten tutkijoiden 1800-luvun loppupuolella tekemiä laskelmia, joissa päädytään 152–200 alukseen. Venäläisen V. F. Golovatšovin mukaan laivastossa oli 9 soutufregattia, 12 shebekkiä sekä yksi ruotsalaisilta vallattu turunmaa-luokan soutufregatti, 2 isoa mörssärialusta, 4 proomua ja puoliproomua, 3 uivaa patteria, 8 pientä mörssärialusta, 26 kaleeria, 10 kuunaria ja kutteria sekä 77 tykkipurtta. Joukkojen vahvuus oli noin 14 500 miestä.
Nassau-Siegen siirsi laivastonsa hyökkäysasemiin Kirkonmaan ja Viikarin saarten väliin heinäkuun 8. päivän iltana. Aamuyöllä Nassau-Siegen neuvotteli upseeriensa kanssa hyökkäyksestä. Nassau-Siegen ja laivaston nuorempi päällystö halusi hyökätä, mutta kokeneemmat upseerit Kozljaninov, Slizov ja de Litta epäröivät, koska etelälounaasta puhalsi voimakas tuuli. Kolmen aikaan yöllä tehtiin lopulta hyökkäyspäätös. Kesti kuitenkin vielä viisi tuntia, ennen kuin venäläisten hyökkäysmuodostelma oli valmis. Kapea väylä esti heti muodostamasta taistelumuodostelmaa, vaan pakotti osastot etenemään peräkkäin. Lähtisessään liikkeelle Venäjän laivasto muodosti noin neljä kilometriä pitkän muodostelman Viikarista Kirkonmaan eteläkärkeen.
Venäläisten hyökkäyssuunnitelma käsitti neljä osastoa. Ensimmäisenä etenevän tykkipursista, mörssärialuksista ja uivista pattereista koostuvan osaston piti Slizovin johdolla suunnata vasemmalle Mussaloa ja Kotkansaarta kohden. Toisen osaston tykkipursien piti suunnata oikealle Santakarien ja Lehmäsaaren väliin. Sitä piti alun perin johtaa kenraalimajuri Buxhoevden, joka ei kuitenkaan saapunut ajoissa taisteluun. Hänen tilalleen komennettiin kenraalimajuri von der Palen. Kolmanteen osastoon oli koottu kreivi de Littan johtamat kaleerit, joiden tehtävä oli edetä keskustassa. Neljäs osasto koostui isoista raakatakila-aluksista vara-amiraali Kozljaninovin johdolla. Niiden oli tarkoitus muodostaa venäläisten taistelulinjan keskusta yhdessä kolmannen osaston kanssa. Myös ylipäällikö Nassau-Siegen seurasi mukana neljännessä osastossa.
Koko Venäjän laivasto ei kuitenkaan lähtenyt taisteluun, vaan useiden tykkipursien ja pienempien alusten miehistöt kieltäytyivät lähtemästä taisteluun. Näin ollen on uusin tutkimus on arvioinut, että taistelussa oli todellisuudessa mukana 134–155 venäläistä alusta.
Taistelun aamu ja aamupäivä
left|thumb|400px|Ruotsinsalmen taistelualue ja joukkojen ryhmittyminen. Venäläiset levittäytyivät hyökkäykseen aamulla 9. heinäkuuta Mussalon ja Lehmäsaren väliselle alueelle. Samaan aikaan ruotsalaiset asettuivat puolustukseen V-muotoon Tuohipöllö–Varissaari–Kuutsalo-linjalle. Oikealle sivulle asettuivat Törningin Bohuslänin prikaatin ja vasemmalle Hjelmstiernan Suomalaisen prikaatin tykkipurret ja -jollat. Linjan keskellä ankkurissa olivat von Stedingkin Ruotsalainen prikaati suurine aluksineen. Osa linjan takana reservissä olleista Saksalaisen prikaatin tykkipursista ja -jollista siirrettiin etulinjan tueksi. Prikaatia johti nyt Cronstedtin sijaan kapteeni J. C. Dietrichs.
Yltyvässä myötätuulessa venäläiset hyökkäsivät tykkiveneet kärjessä, raskaat purjealukset viimeisinä. Slizovin osasto aloitti taistelun kello 9.30 tulittamalla Ruotsin oikean laidan Törningin osaston aluksia. Tulitus alkoi jo ennen kuin venäläisten tykkipurret olivat kantaman sisäpuolella. Osaston kuljettamat kolme isoa uiva tykkipatteria hinattiin ankkuriin Ruotsin ryhmityksen keskustan eteen. Myös Venäjän oikealla sivustalla von der Palenin osasto sai tulikosketuksen ruotsalaisiin. Santakarien ja Lehmäsaaren välissä ollut Hjelmstiernan osasto vastasi tuleen ja teki pienen vastahyökkäyksen, mutta palasi nopeasti lähtöasemiinsa. Kello 10 aikaan taistelu oli jo täydessä käynnissä.
Amy Winehouse
Amy Jade Winehouse (14. syyskuuta 1983 Southgate, Lontoo – 23. heinäkuuta 2011 Camden, Lontoo) oli englantilainen laulaja-lauluntekijä, joka tunnettiin matalasta lauluäänestään ja monen eri musiikkityylin sekoittamisesta, johon kuuluvat esimerkiksi jazz-, soul- ja rhythm and blues. Winehouse julkaisi esikoisalbuminsa Frank vuonna 2003. Albumi oli arvostelumenestys ja oli Mercury-palkintoehdokkaana.
Ruotsinsalmen toinen meritaistelu
Taistelun aamu ja aamupäivä
Slizovin osaston tehtävänä oli nousta maihin Mussaloon ja edetä edelleen Sunilanlahteen aina Kymijoen suuhun saakka. Kello 11 aikaan venäläiset yrittivät murtautua läpi vasemmalla sivustallaan, jossa liikkumatilaa oli enemmän kuin karikkoisella oikealla sivustalla. Suunnitelmaa kuitenkin hankaloittivat yltynyt tuuli ja aallokko sekä ruotsalaisten Törningin siipi, joka tulitti kiivaasti Slizovin tykkipursia. Slizovin tueksi saapui lisää venäläisiä tykkipursia. Ruotsalaiset alkoivat olla hätää kärsimässä ylivoiman edessä ja Törningin osasto joutui hieman vetäytymään.
Samaan aikaan venäläisten suuret alukset saavuttivat linjan keskustassa ja alkoivat ankkuroitua taisteluasemiin kylki ruotsalaisiin päin, hieman alle kilometrin päähän ruotsalaisista. Paikalla jo olleiden de Littan kaleerien oli annetteva näille tilaa ja siirryttävä molemmille sivustoille. Syntyi ruuhka, ja venäläisten taistelulinja kaartui yhä enemmän niin, että sen siivet olivat taempana. Yltynyt meenkäynti alkoi kuitenkin käydä ylivoimaiseksi Slizovin vasemman sivustan väsyneille tykkipursien miehistöille. Osa aluksista ajelehti keskustan kaleerien sekaan, ja näitä taas kulkeutui taisteluun valmistautivien isojen alusten joukkoon. Aluksia törmäili toisiinsa. Tungos venäläisten keskustassa kasvoi. Törning käytti tilaisuuden hyväkseen ja eteni lähemmäksi venäläisiä tulittaen kiivaasti. Slizovin tykkipurret sulloutuivat yhä enemmän, airoja katkeili ja ajautui tuuliajolle ja edelleen sekaisin de Littan kaleerien kanssa.
Myös Ruotsin keskustan suuret, ankkurissa olleet alukset osallistuivat tässä vaiheessa tulitukseen. Puolenpäivän aikoihin usea venäläinen kaleeri oli laskenut lippunsa koska oli tuulijolla tai ajautunut karille ja uppoamassa. Venäläisten keskustaan ankkuroitu uiva tykkipatteri antautui myös sen ankkuriköyden katkettua. Venäläisten komentajan Nassau-Siegenin oli kaaoksen keskellä pakko lähteä järjestämään keskustan ja vasemman siiven sulloutunutta saumakohtaa uudelleen. Etulinjan takana hän onnistui ryhmittämään tykkipurret ja kaleerit uudelleen Törningin joukkoja vastaan.
Amy Winehouse
Musiikillisesta menestyksestään huolimatta laulajan yksityiselämää käsiteltiin mediassa usein negatiivisesti hänen liiallisen alkoholin- ja huumeidenkäyttönsä vuoksi. Winehouse kuoli alkoholimyrkytykseen kotonaan Lontoossa 23. heinäkuuta 2011.
Ruotsinsalmen toinen meritaistelu
Taistelun aamu ja aamupäivä
Myös Törningin joukot olivat saaneet lisätukea ruotsalaisten selustasta koillisen salmia vartioineesta saksalaisesta prikaatista, sillä ruotsalaiset olivat todenneet, että toisin kuin vuosi aikaisemmin, venäläiset eivät tällä kertaa hyökänneet lainkaan Haminan suunnasta. Törningin tykkipurret saattoivat näin ollen käydä hyökkäykseen ja tykkituli venäläisiä vastaan jatkui keskeytyksettä. Slizovin alukset kärsivät tulessa yhä enemmän. Osa venäläisistä tykkipursista linjan vasemmassa päässä lähti vetäytymään omin päin.
Amy Winehouse
Lapsuus
Amy Winehouse syntyi ja kasvoi Lontoon Enfieldin Southgatessa juutalaisessa perheessä. Hänen isänsä Mitchell oli myyntimies ja taksikuski ja äitinsä Janis farmaseutti. Hänellä oli neljä vuotta vanhempi isoveli Alex. Janis kuvaili Amya vilkkaaksi ja uteliaaksi, ujoksi ja myös vaikeaksi lapseksi. Winehousen perhe ei ollut uskonnollinen. He noudattivat kuitenkin juutalaisia tapoja, ja Mitchell lähetti vastahakoisen Amyn joka sunnuntai cheder-kouluun oppimaan juutalaisuutta ja hepreaa. Amylle juutalaisuus merkitsi kuitenkin aina omaan perheeseensä liittyviä asioita eikä rituaaleja.
Ruotsinsalmen toinen meritaistelu
Taistelun aamu ja aamupäivä
Venäläisten keskustassa de Litta yritti saada kaleereitaan ja Kozljaninov suuria purjealuksiaan parempaan järjestykseen. Myös prinssi Nassau-Siegen palasi keskustaan johtamaan taistelua, ja soudatti itseään alukselta toiselle ja rohkaisi miehiä taisteluun. Tällä olikin vaikutusta, ja venäläisten tykkituli keskustassa tehostui. Kova tuuli ja aallokko teki kuitenkin tulituksesta epätarkkaa. Ruotsalaisille sumpussa olleet suuret venäläisalukset olivat helpompi maali. Tuuli tosin vaikeutti myös ruotsalaisten tykkitulta, mutta karit ja ankkuroituneet venäläisalukset antoivat jonkin verran tuulensuojaa ruotsalaisille.
Amy Winehouse
Lapsuus
Winehousen lähisukulaiset olivat musikaalisia. Isä lauloi hänen kanssaan jazzia ja Frank Sinatraa, ja Leon-setä oli ammatiltaan puhallinsoittaja. Äiti Janis kuunteli laulaja-lauluntekijöitä kuten Carole Kingiä, jota Winehouse sai paljon kuullakseen automatkoilla. Amyn vanhemmat muuttivat erilleen hänen ollessaan yhdeksänvuotias ja erosivat kolme vuotta myöhemmin. Työnsä vuoksi isä oli ollut paljon poissa kotoa, ja hänellä oli myös ollut avioliiton ulkopuolinen suhde. Lapset jäivät äidin luo asumaan, mutta pitivät yhteyttä myös isäänsä.
Ruotsinsalmen toinen meritaistelu
Taistelun iltapäivä
Ruotsin kuningas Kustaa III oli taistelun alkaessa ollut esikuntineen päällystökaleeri Seraphimerordenissa, josta hän siirtyi Stendigkin komentamaan hämeenmaa Styrnbjörniin etulinjaan. Taistelun lähestyessä kuningas kuintenkin turvallisuussyistä siirtyi keskustan taistelulinjan taakse kuninkaalliselle Amadis-sluupille. Siltä käsin Kustaa III vieraili eri taisteluosastoissa kannustamassa ja käskemässä joukkojaan. Iltapäivällä kuningas siirtyi seuraamaan taistelua Kuusisen saareen, josta oli helpompi havainnoida taistelun tapahtumia. Saaresta kuninkaan käskyt soudettiin nopeasti taistelurintamalle.
Amy Winehouse
Lapsuus
Winehouse oli pikkulapsena suuri Michael Jackson -fani ja 11-vuotiaaksi asti Madonna-fani. Myöhemmin hän alkoi kuunnella Salt-N-Pepaa ja TLC:tä, joiden musiikin konstailematon naisnäkökulma vetosi häneen. Hän perusti parhaan ystävänsä Julietten kanssa rapduon nimeltä Sweet’n’Sour. Hän ihaili tuolloin myös jazz-laulajia, kuten Ella Fitzgeraldia ja Sarah Vaughania.
Ruotsinsalmen toinen meritaistelu
Taistelun iltapäivä
Puolen päivän jälkeen venäläisiä kaleereita ajautui oikeaan sivustaan lähemmäksi Santakareja. Vastaavasti ruotsalaisia kaleereja siirtyi Ruotsin keskustan ja vasemman siiven saumakohtaan. Karien vuoksi kummankaan osapuolen kaleerit eivät voineet siirtyä pidemmälle. Karit haittasivat myös Hjelmstiernan ja von der Palenin tykkipursien liikkeitä, joskin joissakin kohdin ne muodostivat osapuolten väliin tulikatveita. Venäläisten raskaiden alusten vasen siipi joutui Törningin ja Stedingikn prikaatien ristituleen, ja venäläisten ruuhkainen oikea siipi oli Hjelmstiernan ja lähelle siirtyneiden kaleerien tulituksen alla. Oli syntynyt ajan meritaisteluihin liittyvä tyypillinen tilanne, jossa molemmin puolin ammuttiin hellittämättä tuntikausia ja toivottiin oman tulen olevan vihollista tehokkaampaa.
Amy Winehouse
Opinnot
12-vuotiaana Winehouse pääsi maksulliseen keskilontoolaiseen esittävien taiteiden kouluun nimeltä Sylvia Young Theatre School. Vaikka hän tekikin opettajiinsa vaikutuksen lahjakkuudellaan, hänen oli vaikea keskittyä opetukseen ja sopeutua koulun tiukkoihin käyttäytymissääntöihin. Winehouse joutuikin jättämään koulun vastentahtoisesti kolmen vuoden kuluttua; hänen äitinsä mukaan koulun rehtori oli kehottanut tätä ottamaan hänet pois koulusta. Koulun johtaja Sylvia Young kiistää erottaneensa Winehousen ja kertoo, että tämä lähti vanhempiensa päätöksellä. Sylvia Young jatkoi eron jälkeenkin Winehousen auttamista musiikkiin liittyvissä asioissa.
Ruotsinsalmen toinen meritaistelu
Taistelun iltapäivä
Santakarien suojissa ollut Hjelmstiernan prikaati sai vahvistuksia Saksalaisesta prikaatista. Taistelun ollessa pysähtyneenä paikoilleen Lehmäsaaran pohjoispuolella Hjelmstierna päätti yrittää venäläisten saarrostusta kiertämällä Lehmäsaari. Saatuaan suunnitelmalleen luvan kuninkaalta, hän lähetti puolet prikaatinsa tykkipursista ja -jollista soutamaan Lehmäsaaren ja Kuutsalon välisestä salmesta etelään päin. Alusten tarkoituksena oli yllättää venäläiset hyökkäämällä heidän selustaansa. Noin kello 15 aikaan Hjelmstiernan joukot saavuttivat Lehmäsaaren eteläkärjen. Joukot eivät ilmeisesti ehtineet kuitenkaan soutaa saaren ympäri ennen kuin taistelussa tapahtui ratkaiseva käänne.
Amy Winehouse
Opinnot
Winehouse opiskeli seuraavaksi The Mount -tyttökoulussa. Se ei ollut taidepainotteinen, eikä hän viihtynyt siellä vuotta kauempaa. Vuonna 1996 Winehouse kävi sekalaisissa töissä ja jatkoi sitten opintojaan ilmaisessa BRIT Performing Arts & Technology -koulussa Croydonissa. Tällöin Sylvia Young oli auttanut häntä saamaan paikan National Youth Jazz Orchestra -nimisen jazz-yhtyeen solistina, ja Winehouse alkoi esiintyä jazz-klubeissa. Hän lähtikin BRIT-koulusta ja alkoi keskittyä jazz-uraansa; elantonsa hän ansaitsi tuolloin musiikkijournalistina parhaan ystävänsä isän omistamassa yhtiössä.
Ruotsinsalmen toinen meritaistelu
Taistelun iltapäivä
Venäläiset olivat havainneet Lehmäsaarta kiertävät ruotsalaiset. Von der Palen komensi laivueen ajamaan saarrostusta yrittävä ruotsalaisosasto pois. Taistelulinjan oikeasta siivestä taaksepäin soutavat alukset huomattiin Venäjän vasemman siiven aluksissa. Ruotsalaisia vastaan alakynteen joutuneessa Slizovin osastossa taaksepäin soutavat alukset tulkittiin yleiseksi vetäytymiskäskyksi, ja osaston alukset lähtivät vetäytymään kohti Viikaria. Törning käytti tilaisuutta hyväkseen ja onnistui kello 16 maissa kiertämään tykkipursillaan Venäjän keskustan alusten taakse.
Amy Winehouse
Demonauhoitukset ja levytyssopimus
Winehousen kouluaikainen ystävä Tyler James lähetti vuonna 2001 hänen demokasettinsa Brilliant 19 Ltd -yhtiölle, joka teki hänen kanssaan nopeasti managerisopimuksen. Yhtiö etsi hänelle avuksi tuottaja Majorin tekemään demokappaleita levy-yhtiöiden kiinnostuksen herättämiseksi. Vuonna 2002 Winehouse sai kumppaneikseen kolme lauluntekijää, joiden kanssa hän ryhtyi äänittämään lauluja ensimmäistä albumiaan varten. Näiden vapaamuotoisten sessioiden lauluista lopulta kuitenkin vain kaksi päätyi hänen esikoisalbumilleen. Vuoden 2002 joulukuussa Universal-Island Records -levy-yhtiö teki 19-vuotiaan Winehousen kanssa levytyssopimuksen. Yhtiö hankki hänelle tuottajaksi newyorkilaisen Salaam Remin, jonka kanssa Winehouse äänitti debyyttialbuminsa.
Ruotsinsalmen toinen meritaistelu
Taistelun iltapäivä
Viimeistään tässä vaiheessa Venäjän oikeassa siivessä puolestaan tulkittiin Slizovin alusten vetäytymisen johtuvan yleisestä vetäytymissignaalista. Von der Palenin tykkipurret ja pienemmät kaikit lähtivät soutamaan Lehmäsaaren vieritse etelään päin. Näin Venäjän keskustassa olevat suuret purjealukset ja kaleerit jäivät sekavassa rykelmässä yksin taistelemaan ruotsalaisia vastaan. Keskeltä niitä tulittivat Stedingkin isot ruostasalaisalukset ja sivuilta lähestyivät tulittaen Törningin ja Hjelmstiernan tykkipurret.
Amy Winehouse
Frank (2003)
thumb|upright|Winehouse heinäkuussa 2004. Winehouse julkaisi esikoisalbuminsa Frank lokakuussa 2003. Albumin ensimmäinen single ”Stronger Than Me” nousi listasijalle 71, ”Take the Box” sijalle 57 ja ”In My Bed / You Sent Me Flying” vuoden 2004 keväällä sijalle 60. Itse albumi nousi lopulta parhaimmillaan brittilistan sijalle 13. Albumi sai hyvät arvostelut, ja etenkin nuoren Winehousen kypsyyttä ylistettiin. Esimerkiksi The Times kiitteli Winehousea siitä, että hän on oikealla tavalla perinteelle uskollinen ja onnistuu samalla kuulostamaan kiinnostavasti uudelta. The Daily Telegraph luonnehti Winehousen musiikkia ”jazziksi ja souliksi nykyaikaisilla mausteilla”. Lehti vertasi hänen ääntään Billie Holidayhin ja lauluntekoaan Cole Porteriin. Winehousea verrattiin myös samaan aikaan uransa aloittaneeseen ja heti huippusuosioon nousseeseen Norah Jonesiin, mutta Winehousea kiiteltiin Jonesia rohkeammaksi. Winehouse itse sanoi haastattelussa esikoisalbuminsa perustuvan vahvasti jazziin, hip hop- ja R&B-vaikutteilla.
Ruotsinsalmen toinen meritaistelu
Taistelun iltapäivä
Venäläisalukset saivat sekasorrossa yhä enemmän osumia. Jossain vaiheessa iltapäivää Nassau-Siegen antoi kaleereille vetäytymiskäskyn, mutta soutu kovaan vastatuuleen ei onnistunut, eikä eteneminen sujuinut edes varppaamalla. Yhä useampi de Littan osaston kaleereista alkoi upota tai ajautua Lehmäsaaren rannoille ja karikoille. Osa kaleereista ajautui jopa Hjelmstiernan tykkipursien taakse.
Amy Winehouse
Frank (2003)
Haastatteluissaan Winehouse oli heti uransa alusta alkaen poikkeuksellisen suorapuheinen ja arvosteli albuminsa markkinointia liian tavanomaiseksi. Winehouse oli ehdolla kahteen BRIT Awardiin helmikuussa 2004, mutta ei voittanut kumpaakaan.
Ruotsinsalmen toinen meritaistelu
Taistelun iltapäivä
Venäjän keskustan isot alukset kestivät ruotsalaisten tulituksessa kaleereita paremmin ja pystyivät taistelemaan. Ruotsin taistelulinjassa uusimaa-luokan saaristofregatti Ingeborg sai useita osumia ja alus alkoi vuotaa. Kello 18 aikaan miehistön oli katkaistava ankuritouvi ja vetäydyttävä linjasta kohti Kotkansaarta, jonka luona alus myöhemmin upposi matalaan. Reservissä odottanut turunmaa Norden siirtyi uponneen aluksen tilalle.
Amy Winehouse
Frank (2003)
Winehouse aloitti ensimmäisen oman soolokiertueensa huhtikuussa 2004 Glasgow’sta. Toukokuussa hän voitti Ivor Novello -palkinnon parhaasta nykyaikaisesta laulusta kappaleellaan ”Stronger Than Me”. Palkinnon myötä Frankin myynti vilkastui huomattavasti, ja se saavutti korkeimman listasijoituksensa. Winehouse sai loppuvuoden aikana myös muita merkittäviä palkintoehdokkuuksia. Kesän aikana hän esiintyi useilla festivaaleilla, muun muassa Glastonburyssa. Albumin neljäs single ”Pumps” jäi kuitenkin listalla vasta sijalle 65. Marraskuussa Winehouse teki toisen kiertueensa. Brittimenestyksestään huolimatta Frankia ei julkaistu Yhdysvalloissa vielä vuonna 2004.
Ruotsinsalmen toinen meritaistelu
Taistelun ilta ja yö
Kello 18.30 venäläinen soutufregatti St. Nikolai (Svjatoj Nikolaj) kaatui, kellui hetken kyljellään ja upposi sitten nopeasti vieden mukanaan lähes koko miehistön. Muut venäläiset soutufregatit jatkoivat tulittamista. De Litta puolestaan keskittyi kaleeriensa vetämiseen pois taistelusta.
Amy Winehouse
Back to Black (2006)
thumb|left|upright|Winehouse esiintymässä Baltimoressa elokuussa 2007. Vuoden 2005 aikana Winehouse keikkaili säästeliäästi ja keskittyi yksityiselämäänsä musiikin sijaan. Hän oli ollut jo pitkään tyytymätön manageriinsa, ja vuoden 2006 alussa hän vaihtoi managerikseen Metropolis Musicin Raye Cosbertin. Toiselle albumilleen Back to Black hän sai tuottajakseen Salaam Remin lisäksi Mark Ronsonin, jolla oli suuri vaikutus albumin tyyliin. Albumi taltioitiin New Yorkissa ja Miamissa. Se on tyyliltään 1960-luvun Motownia, soulia, tyttöbändejä ja doo-wopia, joita Winehouse tuolloin kuunteli. Winehouse lauloi albumilla matalammalta kuin Frankilla. Albumi on edeltäjäänsä kypsempi ja vähemmän jatsahtava, mikä teki siitä helpomman suurelle yleisölle. Albumin sanoitukset kertovat Winehousen traumaattisesta erosta poikaystävästään Blake Fielder-Civilistä.
Ruotsinsalmen toinen meritaistelu
Taistelun ilta ja yö
Illalla kello 20 aikaan Nassau-Siegenin oli myönnettävä, että taistelu oli hävitty. Alusten, jotka oli pelastettavissa, oli paettava. Niiden alusten, joiden turvaan pääsy oli mahdotonta, oli sytytettävä tuleen. Pakenevilla kaleereilla ja tykkipursilla oli vastassa lounaasta yhä kovemmin puhaltanut tuuli. Varsinkin kaleereille tuuli aihetti suuri ongelmia ja aluksia paiskautui kareille ja Lehmäsaaren rantakiviin. Saaren rannoille kerääntyi suuria määriä venäläisiä sotilaita.
Amy Winehouse
Back to Black (2006)
Back to Blackin ensimmäinen single ”Rehab” kertoo Winehousen haluttomuudesta mennä vieroitushoitoon. Se julkaistiin 23. lokakuuta 2006 ja nousi brittilistalla seitsemänneksi. Albumi julkaistiin viikkoa myöhemmin. Se sai kauttaaltaan ylistäviä arvioita ja nousi lopulta brittilistan ykköseksi. Vuoden 2006 aikana Winehousen alkoholinkäyttö johti muutamaan sekavaan televisioesiintymiseen, ja myös hänen syömishäiriönsä nousivat albumin saaman julkisuuden myötä julkisuuteen. Winehousen laihtuminen johtui syömättömyyden lisäksi myös ahkerasta kuntosalilla käymisestä.
Ruotsinsalmen toinen meritaistelu
Taistelun ilta ja yö
Isot venäläiset purjealukset yrittivät luovimalla päästä turvaan, mutta useiden alusten takilat olivat pahoin vaurioituneita. Nassau-Siegenin lippulaivan, soutufregatti Svjataja Jekaterinan yritys lähteä turvaan päätyi karille ajoon. Taistelun aikana Nassau-Siegen ei tosin juurikaan ehtinyt olla lippulaivallaan. Karilleajon aikaan hän oli jo siirtynyt pienelle mörssärikutterille, jolla hän pääsi lopulta poistumaan taistelualueelta.
Illan hämärtyessä ampuminen vähitellen lakkasi. Osa venäläisten aluksista oli yhä paikoillaan Ruotsin keskustan linjaa vastassa. Yöllä tuuli tyyntyi ja sumu laskeutui meren ylle. Aamuyöllä 10. heinäkuuta venäläisalukset lähtivät irrottautumaan sumun ja hämärän turvin. Ruotsalaiset lähtivät takaa-ajoon ja saivat vallattua vielä useita aluksia, vaikka pääosa paikalla olleista aluksista pääsi pakenemaan. Kello seitsemän aikaan viimeinenkin ruotsalaisten tavoittama venäläisalus oli antautunut.
Amy Winehouse
Back to Black (2006)
Albumi julkaistiin Yhdysvalloissa maaliskuussa 2007. Winehouse esiintyi Yhdysvalloissa ensi kertaa tammikuussa 2007 New Yorkin Joe’s Pubissa. Helmikuussa Winehouse voitti parhaan naisartistin BRIT Award -palkinnon. Hän konsertoi alkuvuonna ja kesällä 2007 ahkerasti niin Yhdistyneessä kuningaskunnassa kuin Yhdysvalloissakin. Winehousen muuttunut olemus, esiintymisiä pilannut alkoholinkäyttö ja viiltely herättivät paljon huomiota mediassa. Heinäkuussa Winehouse joutui keskeyttämään Yhdistyneen kuningaskunnan -kiertueensa väliaikaisesti ylirasituksen vuoksi. Elokuussa Winehouse joutui huumeiden yliannostuksesta sairaalaan, ja myös hänen veriset riitansa aviomiehensä kanssa nousivat julkisuuteen.
Ruotsinsalmen toinen meritaistelu
Taistelun ilta ja yö
Kaiken kaikkiaan Ruotsinsalmen toinen meritaistelu kesti 23 tuntia laskettuna siitä hetkestä, kun venäläisten laivasto lähti lähestymään ruotsalaisia. Yhtäjaksoinen tulitus kesti 12½ tuntia. Taistelu päättyi Carl Olof Cronstedtin johdolla Ruotsin laivaston ylivoimaiseen ja Ruotsin historian suurimpaan merivoittoon. Taistelussa ratkaisevassa asemassa olivat Fredrik Henrik af Chapmanin 1760–1780 kehittämät kevyet tykkiveneet eli saaristolaivasto.
Taistelun seuraukset
Voiton ansiosta Ruotsi sai paremmat lähtökohdat Värälän rauhanneuvotteluihin. Taistelun jälkeen venäläiset alkoivat rakentaa strategisesti tärkeälle Kymijoen suulle Ruotsinsalmen–Kyminlinnan kaksoislinnoitusta, ja varsinkin Kotkansaarelle kasvoi asutusta. Ruotsinsalmen linnoituskaupungin paikalle kehittyi myöhemmin Kotkan kaupungin keskusta.
Taistelun vuosipäivää 9. heinäkuuta vietetään Ruotsin ja Suomen merivoimien vuosipäivänä.
Kadonnut Ruotsinsalmi -hanke
Tutkimushankkeessa Kadonnut Ruotsinsalmi on venäläisten lähteiden perusteella tultu vuonna 2019 siihen tulokseen, että Venäjä menetti taistelussa enintään noin 80 alusta.
Amy Winehouse
Myöhempi ura
Winehouse ei enää Back to Blackin jälkeen julkaissut uusia albumeja. Hän konsertoi seuraavien vuosien aikana jonkin verran, mutta moni esiintyminen meni päihteiden vuoksi pilalle, ja joskus hänet buuattiin lavalta.
Winehouse perusti levy-yhtiön nimeltä Lioness edistääkseen kummityttärensä Dionne Bromfieldin laulajanuraa. Hän suunnitteli myös oman vaatemalliston.
Vuoden 2007 lopulla Winehouse esiintyi Sugababes-yhtyeen laulaja Mutya Buenan soololevyn kappaleella ”B Boy Baby”. Vuonna 2011 hän levytti Tony Bennettin kanssa duettona jazz-klassikon ”Body & Soul”, joka jäi hänen viimeiseksi levytyksekseen. Hänen viimeinen konserttikiertueensa vuoden 2011 kesäkuussa päättyi ennenaikaisesti jo ensimmäiseen konserttiin Serbiassa.
Pian Winehousen kuoltua heinäkuussa 2011 hänen toinen albuminsa Back to Black nousi Yhdistyneessä kuningaskunnassa maan myydyimmäksi 2000-luvulla julkaistuksi albumiksi 3,26 miljoonalla kappaleella. Saman vuoden joulukuussa Island Records julkaisi kokoelman Lioness: Hidden Treasures, jolla on joitain julkaisemattomia kappaleita ja versioita.
Ulkonäön uudistaminen
Winehouse muutti ulkonäköään huomattavasti vuonna 2005: Hän vaihtoi pukeutumistyyliä, teetti lukuisia tatuointeja eri puolille kehoaan ja ryhtyi käyttämään korkeaa kampausta. Hän otti mehiläispesähiustyylinsä 1960-luvun Ronettes-laulaja Ronnie Spectorilta.
Rakkauselämä
Winehouse tapasi tulevan aviomiehensä Blake Fielder-Civilin baarissa vuoden 2005 alussa, ja he alkoivat seurustella. Puolen vuoden jälkeen he kuitenkin erosivat. Winehouse otti eron raskaasti ja alkoi juoda. Pari palasi yhteen, ja he menivät naimisiin Miamissa toukokuussa 2007. Fielder-Civil joutui vuonna 2008 joksikin ajaksi vankilaan. Pari erosi vuonna 2009. Sen jälkeen Winehouse seurusteli muun muassa elokuvaohjaaja Reg Travissin kanssa. Vuonna 2010 News of the World -tabloidilehden mukaan Winehouse olisi kertonut olevansa biseksuaali.
Ongelmat
Winehousella oli koko aikuisikänsä ajan terveysongelmia. Hän kärsi toistuvasti masennuksesta ja viilteli usein itseään. Hän kärsi myös vuodesta 2006 alkaen vakavasta alkoholi- ja huumeriippuvuudesta sekä syömishäiriöistä, kuten anoreksiasta ja bulimiasta. Hän oli polttanut marihuanaa jo teini-ikäisestä, mutta erottuaan väliaikaisesti poikaystävästään Blake Fielder-Civilistä vuonna 2006 hän alkoi hukuttaa suruaan alkoholiin ja laihtui samoihin aikoihin huomattavasti. Seuraavana vuonna hän ryhtyi miehensä houkuttelemana käyttämään kovia huumeita, kuten heroiinia, kokaiinia ja crackia, ja sai lähes kuolemaan johtaneen yliannostuksen vuonna 2007. Hän kuitenkin jatkoi julkisesti huomiota herättävää huumeidenkäyttöään, mikä johti myös hänen useiden konserttiesiintymistensä epäonnistumiseen tai peruuntumiseen.
Vuonna 2008 Winehouse pidätettiin pari kertaa pahoinpitelystä ja huumeiden hallussapidosta.
Vuonna 2008 Winehouse matkusti puoleksitoista vuodeksi Karibialle ja jätti kovat huumeet lopullisesti, mutta jatkoi yhä juopottelua. Hän kävi vuosien varrella lyhyitä aikoja vieroitushoidossa ilman menestystä. Hänen vanhempiensa mukaan vain Amy yksin pystyisi katkaisemaan oman päihdekierteensä, missä hän ei kuitenkaan koskaan lopulta onnistunut.
Kesäkuussa 2008 Winehousen tiedottaja ilmoitti Winehousella olevan oireita, jotka viittaisivat keuhkolaajentuman varhaiseen vaiheeseen. Winehousen isä kertoi samoihin aikoihin, että Winehousella oli rytmihäiriötä, jotka johtuivat tupakan ja crackin poltosta.
Kuolema
Winehousen kotiin hälytettiin ambulanssi 23. heinäkuuta 2011 kello 16.05 paikallista aikaa. Avun saavuttua perille Winehouse todettiin kuolleeksi. Kuolinsyytutkinnassa Winehousen kuolinsyyksi varmistui alkoholimyrkytys: hänen verensä alkoholipitoisuuden todettiin olleen 4,16 promillea. Hän oli kuollessaan 27-vuotias.
Winehouse haudattiin 26. heinäkuuta Pohjois-Lontoon Edgwareburyn hautausmaalle. Paikalle kokoontui yli 300 sukulaista ja ystävää, muun muassa Kelly Osbourne ja tuottaja Mark Ronson. Rukousten ja muistopuheiden lisäksi juutalaisissa hautajaisissa kuultiin Carole Kingin ”So Far Away” -kappale, joka oli yksi Winehousen lempikappaleista. Seremonian päätteeksi Winehousen maalliset jäänteet tuhkattiin ja tuhkauurna laskettiin sukuhautaan.
Hammastunturit
Hammastunturit (, ja ) ovat tunturiryhmä Inarin kunnassa. Tunturien korkein kohta Hammasuro on merenpinnan tasolta mitattuna 531 metriä korkea. Tunturien pohjoispuolella sijaitsee lähialueen suurin järvi Hammasjärvi. Tunturit sijaitsevat seitsemän kilometriä pitkän Hammasjärven eteläpuolella ja Ivalojoen pohjoispuolella Ivalosta linnuntietä noin 29 kilometriä länteen päin. Hammasuro on sitä ympäröivän Hammastunturin erämaa-alueen korkein. Hammastunturien nimi tulee niiden muodosta.
António Ferreira
António Ferreira (1528 Lissabon – 1569 Lissabon) oli portugalilainen kreikan kielen professori ja kirjailija. Hän oli myös korkeimman oikeuden tuomari. Hän oli merkittävin klassisen koulukunnan edustaja.
Ferreiran näytelmä Inés de Castro (julkaistiin postuumisti 1587 kokoelmassa Poemas Lusitanos) oli ensimmäinen portugalinkielinen tragedia.
Hentosudenkorennot
Hentosudenkorennot (Zygoptera), aikaisemmalta nimeltään yhtäläissiipiset, on toinen Euroopassa esiintyvä sudenkorentojen alalahko.
Hentosudenkorennot ovat keskikokoisia hyönteisiä, jotka kuuluvat sudenkorentoihin. Ne erotetaan aitosudenkorennoista seuraavasti:
Tyypillinen hentosudenkorento on "pieni ja sininen" tytönkorento tai "iso ja sininen" neidonkorento.
Hentosudenkorentoihin kuluu maailmassa noin 2 700 lajia.
Bonnie McKee
thumb|Bonnie McKee vuonna 2013. Bonnie Leigh McKee (s. 20. tammikuuta 1984) on yhdysvaltalainen poprock-laulaja ja lauluntekijä, jonka toistaiseksi ainoa albumi on vuonna 2004 julkaistu Trouble. Albumilta julkaistiin singlenä kappale ”Somebody”, joka pääsi Adult Top 40 -listalla sijalle 39.
McKee syntyi Vacavillessä, Kaliforniassa. Hän oli kiinnostunut musiikista ja teatterista, ja perheen muutettua Seattleen hän pääsi laulamaan Seattle Girls Choiriin. McKeen omatekoisista kappaleista koottu demonauha kiinnitti Reprise Recordsin huomion ja hän pääsi äänittämään vuonna 2004 julkaistun esikoissinglensä ”Somebody”, joka soi myös elokuvassa Tähtitreffit. Hänen esikoisalbuminsa Trouble ilmestyi vielä samana vuonna.
Troublen jälkeen McKee on ollut kirjoittamassa hittikappaleita useille menestyneille artisteille, kuten Katy Perrylle, Britney Spearsille, Taio Cruzille, Adam Lambertille ja Rita Oralle.
Heinäkuussa 2013 julkaistiin McKeen toisen, vielä nimeämättömän albumin ensimmäinen single ”American Girl”.
Jari Vanha
Jari Vanha on pellolainen muusikko, säveltäjä ja musiikinopettaja. Hän on säveltänyt muun muassa Timo K. Mukan runoja, jotka Kai Hyttinen on levyttänyt, sekä nuorisomusikaaleja ja musiikkinäytelmiä. Vanha on saanut myös Pellon kunnan kulttuuripalkinnon vuonna 2008.
Hän on säveltänyt myös musiikin Kansani laulut -näytelmätrilogiaan, jota esitettiin Ylläksen Ihmisen Ringissä vuosina 2010–2015. Näytelmien tekstit kirjoitti Kalervo Uuttu, ja niiden keskeiset laulut on julkaistu CD-levyllä Kansani laulut – Musiikkia trilogiasta Pieni kansani laulu.
Manner-Kiina
thumb|Manner-Kiina Manner-Kiina on geopoliittinen termi, jolla tarkoitetaan Kiinan kansantasavallan hallinnassa olevaa mantereista osaa pois lukien Hongkong ja Macao. Termiä käytetään erottamaan Kiinan kansantasavallan hallinnoimaa aluetta Kiinan tasavallan alueesta.
Malin liittovaltio
Malin liittovaltio oli valtio Länsi-Afrikassa, johon kuuluivat nykyisten Senegalin ja Malin alueet. Liittovaltion päämiehenä toimi Modibo Keïta ja sen pääkaupunki oli Dakar.
Korjausluku
Ennen tietokoneaikaa korjausluku eli oikaisuluku tarkoitti julkaistavan jo ladotun tekstin vertaamista alkuperäiseen (käsin tai kirjoituskoneella tehtyyn käsikirjoitukseen) ja ladontavirheiden merkitsemistä taittovedokseen. Siihen aikaan ja edelleenkin oikoluku eli kielentarkistus oli ja on laajempi käsite, joka tarkoitti ja tarkoittaa sekä korjauslukua (nykyään oikolukua) juuri ennen julkaisemista että julkaistavien ja muidenkin tekstien kielentarkistamista ylipäätään (eli myös julkaistavien tarkistamista ennen lähettämistä kustantajalle).
Malin liittovaltio
Ranskan Länsi-Afrikan hajottua vuonna 1958 alueen autonomioissa esiintyi pyrkimyksiä uuden federaation luomiseksi. Niiden johdossa olivat Senegalin johtaja Léopold Sédar Senghor ja Sudanin tasavallan (entisen Ranskan Sudanin) pääministeri Modibo Keita. 10. tammikuuta 1959 muodostettuun Malin liittovaltioon liittyivät Senegalin ja Sudanin lisäksi myös Ylä-Volta ja Dahomey, mutta ne joutuivat pian eroamaan Ranskan ja Norsunluurannikon vastustuksen takia.
Malin liittovaltio itsenäistyi Ranskasta 20. kesäkuuta 1960. Modibo Keitasta tuli liittovaltion pääministeri ja valtionpäämies ennen elokuuksi suunniteltuja vaaleja, joissa presidentiksi oli määrä valita Léopold Sédar Senghor. Ranskan vaikutusvallasta irtautumista kannattanut Keita ja maltillisempi Senghor riitaantuivat pian, ja elokuussa tilanne kärjistyi Sudanin armeijan ja Senegalin poliisin liikekannallepanoksi. Ranskalaisten tukemat senegalilaiset saivat Dakarin nopeasti haltuunsa ja erosivat liittovaltiosta 20. elokuuta 1960. Sudanin tasavalta julistautui Malin tasavallaksi 22. syyskuuta 1960. Maiden väliset yhteydet olivat poikki lähes kolmen vuoden ajan, minkä johdosta Mali rakensi Norsunluurannikolle johtavan tieverkon.
Korjausluku
Nykyisin, kun erillistä käsikirjoitusta ei useimmiten enää ole, oikoluvulla (harvemmin: korjausluku tai oikaisuluku) tarkoitetaan lehden- tai kirjankustantajan tietokantaan tallennetun tekstin tarkistamista, jolloin siitä pyritään poistamaan sekä alkuperäisen kirjoittajan että myöhempien tekstin muokkaajien tekemät ja lehden toimitus- ja taittoprosessissa mahdollisesti syntyneet oikeinkirjoitukseen, kielioppiin, sanastoon ja typografiaan liittyvät virheet. Toimittajien velvollisuutena on nykyisin tarkistaa itse oman tekstinsä oikeellisuus, jolloin perinteistä korjauslukua käytetään pikemminkin ulkopuolelta tulevien tekstien, kuten mielipidekirjoitusten tarkistamiseen.
On kuitenkin paljon vaikeampaa löytää virheet omasta kuin toisen kirjoittamasta tekstistä, ja toimittajilla on sosiaalisen median ja muiden internetin tuomien muutosten takia paljon enemmän kiirettä kuin ennen internetiä. Omien tekstien kielentarkistus johtaa esim. siihen, että toimittajien teksteissä on joskus jopa isoja sanasto- eli sisältövirheitä (esim. sanaa prosentin käyttöä prosenttiyksikön sijasta), joita usein korjataan vain pitkällä viiveellä ja yleensä vain, jos lukijat antavat palautetta (toimittaja eivätkä varsinkaan kollegat tarkista julkaisemisen jälkeen) eikä välttämättä silloinkaan.
Oikeinkirjoituksen tarkistin on tietokoneohjelman toiminto, joka tekee korjausluvun enemmän tai vähemmän automaattisesti.
CeCILL
CeCILL (CEA CNRS INRIA Logiciel Libre) on lisenssi vapaata ohjelmistoa varten. Lisenssi on tarkoitettu yhteensopivaksi GNU GPL:n kanssa. Sen kehittivät yhteistyössä Commissariat à l'Énergie Atomique ("Atomienergiakomissio"), Centre national de la recherche scientifique ("Kansallinen tieteentutkimuskeskus") ja Institut national de recherche en informatique et en automatique ("Kansallinen informaatio- ja automaatioinstituutti").
Mỹ Sơn
pienoiskuva|Mỹ Sơn Mỹ Sơn on temppeleistä ja torneista koostuva rakennusyhdistelmä Quảng Namin provinssissa, Vietnamissa. Se sijaitsee 69 kilometriä lounaaseen Đà Nẵngin satamakaupungista. Mỹ Sơnin rakennukset rakennettiin 300- ja 1100-lukujen välisenä aikana. Rakennukset kuuluvat Unescon maailmanperintöluetteloon vuodesta 1999.
Silkkikerttuset
Silkkikerttuset (Scotocercidae) on varpuslintuihin kuuluva heimo) . Monia heimon lajeja on aikaisemmin luettu kuuluvaksi muihin varpuslintuheimoihin esimerkiksi kerttuihin (Sylviidae). Silkkikerttuslajeja tavataan eteläisestä Euroopasta, eteläisestä Aasiasta ja Afrikan pohjoisosista.
Silkkikerttusten heimoon kuuluu BirdLifen luokituksen mukaan 12 sukua ja 37 lajia.
Belgian kuninkaallinen kirjasto
thumb| thumb|270px|Belgian kuninkaallisen kirjaston julkisivua. Belgian kuninkaallinen kirjasto (tunnettu myös nimillä Bibliothèque royale Albert I sekä l'Albertine) on Belgian liittovaltion kansallinen tieteellinen kirjasto ja kansalliskirjasto. Se sijaitsee Brysselissä Mont des Arts -kukkulalla ja ns. kuninkaallisessa korttelissa.
Historia
Kirjaston synty ajoittuu Burgundin herttuoiden henkilökohtaiseen kirjastoon 1300- ja 1400-lukujen vaihteen tienoilla. Filip III Hyvän kuoleman aikoihin 1467 kirjastossa oli 900 nidettä. Vuonna 1559 Espanjan Filip II antoi kirjastolle nimeksi Kuninkaallinen kirjasto. Kirjaston avasi yleisölle 1772 Itävallan Alankomaiden (nyk. lähinnä Belgia) kuvernööri Karl Alexander Lothringen. Kirjastoa rikastuttivat useat 1800-luvun yksityiset kokoelmalahjoitukset, erityisesti Van Hultemin ja Fétisin kokoelmat.
Kirjaston tehtävänä on huolehtia merkittävästä kulttuuripääomasta, joka käsittää kaikki Belgiassa ilmestyvät julkaisut, mutta myös muissa maissa julkaistujen belgialaisten teosten hankinnan.
Muiden belgialaisten tieteellisten kirjastojen kanssa yhteistyössä se toteuttaa tehtäväänsä mahdollisimman laajan tiedon säilyttämisestä ja julkipanemisesta. Sen vastuulla on kaikkien tieteiden informaatiotarpeen tyydyttäminen, joko kirjastojen omien kokoelmien avulla tai sitten muualla, muissa kirjastoissa tallennetun informaationa avulla. Omien kokoelmiensa kautta se on mukana kansallisessa ja kansainvälisessä yhteistyössä, ja se on mukana järjestöissä ja erilaisissa aktiviteeteissa, jotka koskettavat sen toimialaa yleisesti ja myös kirjaston omasta erikoisluonteesta johtuen.
Kokoelmat
Kirjaston kokoelmat käsittävät yli seitsemän miljoonaa teosta. Luonteensa vuoksi kirjaston kirjoja ei pääsääntöisesti lainata vaan lähdeteoksiin pääsee tutustumaan käsikirjastotyyppisesti. Kirjaston käyttö vaatii vähintään 16 vuoden ikää ja kirjastokortin, josta peritään pieni päivä- tai vuosikohtainen maksu. Aineiston viemä tila on noin 150 hyllykilometriä jakautuen kirjastorakennusten 17 kerrokseen.
Ksylaani
Ksylaani (engl. Xylan) (C5H10O5) on luonnossa esiintyvä polysakkaridiyhdiste, jota esiintyy kasvien soluseinissä ja levissä kuten viher- ja punalevien soluseinissä selluloosan korvikkeena. Ksylaanit ovat ksyloosin polysakkariyksiköitä. Ksylaanista syntyvästä ksyloosia pelkistämällä voi valmistaa teollisesti koivusokeria eri ksylitolia. Ksylaanin CAS-numero on 9014-63-5.
Kultamamo
Kultamamo (Drepanis pacifica) on sukupuuttoon kuollut peippoihin kuuluva varpuslintu. Laji eli Havaijin pääsaarella ja viimeinen varma havainto elävästä linnusta on vuodelta 1899.
Koko ja ulkonäkö
Kooltaan kultamamo oli noin 23 cm. Lajin sukupuolet muistuttivat ulkonäöltään toisiaan. Linnun selkä, siivet, pää, rinta, vatsa ja pyrstö olivat väriltään kiiltävän mustat. Kultamamon alaselkä, siipien kupeet ja siipien alaosat sekä perä olivat väriltään kirkkaan keltaiset. Siivissä oli myös valkoinen laikku. Lajin nokka oli hyvin pitkä ja alaspäin kaartuva.
Elinympäristö ja ravinto
Kultamamoa tavattiin Havaijin pääsaarelta. Lajin elinympäristöä olivat kosteat metsät, jotka sijaitsivat pääasiassa alankomailla, alle 1 200 metrin korkeudella. Kultamamon ravinto koostui pääasiassa kukkien medestä, jota se imi pitkällä kaarevalla nokallaan. Tämän lisäksi linnun on raportoitu syöneen myös hyönteisiä.
Keltamamoja pyydystettiin suuria määriä höyhenten vuoksi, mikä vaikutti lajin harvinaistumiseen. Lajin häviämisen katsotaan kuitenkin johtuneen pääasiassa sopivien elinympäristöjen tuhoutumisen ja sairauksien vuoksi.
Vakanssimaksu
Vakanssimaksu eli vakanssivero oli Ruotsissa ja Suomessa peritty ruotujakolaitoksen aikainen korvaus. Se oli sotilasrasitusta vastaava maksu, joka piti maksaa, mikäli ruodussa ei ollut sotilasta. Maksu otettiin käyttöön, kun huomattava osa ruoduista oli 1700-luvulla ajoittain täyttämättä. Vakanssimaksulle tuli uutta käyttöä vuodesta 1809, kun Porvoon valtiopäivillä päätettiin hajottaa Suomen ruotuarmeija 50 vuodeksi. Sen korvaukseksi ruodun tuli maksaa Suomen hallituksen valvomaan sotilasrahastoon jalkaväen ruodulta 4 tynnyriä viljaa ja ratsutilalta noin 10 tynnyriä. Ruotuväki lakkautettiin lopullisesti vuonna 1885, mutta vakanssimaksuja kerättiin vuoteen 1889 saakka.
Kauppatori (Hämeenlinna)
Kauppatori on Hämeenlinnan keskustan merkittävin aukio, jolla tapahtuu myös suurin osa kaupungin torikaupasta. Kauppatori sijaitsee 4. kaupunginosassa samalla paikalla, jolle se sijoitettiin jo vuoden 1775 asemakaavassa. Hämeenlinnan palon ja C. L. Engelin sen jälkeen 1832 laatimassa kaavassa tori ja sitä rajaavat kadut säilyivät vanhoilla paikoillaan. Kauppatorilla järjestetään paljon tapahtumia ja markkinoita etenkin kesäisin, ja esimerkiksi kuukausimarkkinat järjestetään joka kuukauden ensimmäisenä tiistaina. Torilla on järjestetty myös konsertteja ja muita yleisötapahtumia.
Tori kattaa koko korttelin ollen mitoiltaan itä-länsisuunnassa 100 m ja pohjois-eteläsuunnassa 85 m. Torin länsiosassa sijaitsee kuitenkin kioskirakennus ja pieni pysäköintialue sekä itälaidassa vastaavan kokoinen Toripuisto, jolloin varsinainen torikäyttöön jäävä alue muistuttaa muodoltaan neliötä. Kauppatoria rajaavat Raatihuoneenkatu, Linnankatu, Hallituskatu ja Sibeliuksenkatu.
Kauppatorin laidalla sijaitsee runsaasti eri aikakausia ja tyylisuuntia edustavia rakennuksia. Näistä merkittävimpiä ovat Hämeenlinnan kirkko (Jean Louis Desprez, 1798), entinen lääninhallituksen talo (C. L. Engel, 1834) sekä Hämeenlinnan raatihuone (Alfred Cawén, 1888). Lisäksi torin länsipuolella olevassa korttelissa sijaitsee Kauppakeskus Linna. Toripuistossa on suihkulähde, kaksi 1910-luvulla rakennettua toripaviljonkia sekä Paavo Cajanderin ja Larin-Kyöstin patsaat. Puiston on suunnitellut Armas Lindgren vuonna 1910.
Kansan kolme periaatetta
pienoiskuva|Manner-Kiinaan päin osoittava kyltti Kinmenin saarella. Teksti: "kansan kolme periaatetta yhdistää Kiinan" Kansan kolme periaatetta on Sun Yat-senin luoma poliittinen aate, joka on hänen perustamansa kuomintang-puolueen ideologinen perusta. Sen tarkoitus oli luoda Kiinasta vapaa, menestyksekäs ja voimakas valtio. Oppia on huomioitu ennen kaikkea Kiinan tasavallassa, joka hallitsee nykyisin Taiwania, Penghuta, Quemoyta ja Matsu-saaria.
Kansan yhteys
Kansan yhteys eli nationalismi. Tällä Sun Yat-sen tarkoitti vapautta imperialistisesta hallinnasta. Sunin ajan Kiinassa tällä viitattiin nimenomaan etnisten mantšujen johtamaa Qing-dynastiaa, joka sorsi han-kiinalaisia.
Kansan valta
Kansan valinta, eli demokratia. Sun Yat-senille tämä tarkoitti länsimaista perustuslaillista hallintoa. Hän jakoi Kiinalle tavoittelemansa poliittisen elämän kahteen "valtaan":
Kansan hyvinvointi
Kansan hyvinvointi, joka joskus käännetään sosialismiksi, vaikkakin Tšiang Kai-šek vältti tätä käännöstä. Sun Yat-sen käsitti sillä teollistunutta taloutta ja tasa-arvoista maaomistusta Kiinan maanviljelijöiden kesken. Hänen ajatuksiinsa vaikutti yhdysvaltalainen ajattelija Henry George (katso georgismi), mistä on perua Taiwanin maanarvovero. Sun Yat-sen jakoi hyvinvoinnin neljään osaan: ruoka, vaatetus, asunto ja liikenne, hän suunnitteli myös kuinka ideaalihallitus hoitaisi nämä kansansa puolesta.
Vaikutukset ja käytäntö
Ideologia on sai vahvasti vaikutteita Sun Yat-senin Yhdysvaltain oleskelun aikana. Se sisältää Yhdysvaltain edistykselliseen liikkeeseen ja Abraham Lincolnin ajamaan oppiin viittaavia piirteitä.
Kansan kolme periaatetta oli pitkään pakollinen kouluaine Taiwansissa useilla koulutusasteilla. Sen merkitys kuitenkin väheni maan demokratisoitumisen myötä ja esim. vuonna 1996 poistettiin kaikille pakollinen aatteen kurssi yliopistoista. Vuonna 2000 Taiwanin kansallisen yliopiston San Min Chu I -tutkijakoulu vaihtoi nimensä Kansallisen kehityksen tutkijainstituutiksi. Taiwanilla on myös lukuisia katuja nimeltä "Sanmin" tai joiden nimenä on jokin periaatteista.
Termiä "san min chu-i" on käytetty selvästi vähemmän 1980-luvun puolivälin jälkeen, mutta mikään puolue ei ole varsinaisesti vastustanut sen periaatteita. Kolme periaatetta ovat mukana Kuomintangin puolueohjelmassa ja Kiinan tasavallan perustuslaissa. Taiwanin itsenäistymistä kannattavat liikkeet eivät myöskään ole hyökänneet periaatteiden kimppuun, vaan ainoastaan tulkitsevat ne paikallisesti taiwanilaisessa yhteydessä.
Termi on myös Kiinan tasavallan kansallislaulun nimi.
Paul Belmondo
Paul Alexandre Belmondo (s. 23. huhtikuuta 1963 Boulogne-Billancourt, Ranska) on entinen ranskalainen kilpa-autoilija, joka ajoi Formula 1 -sarjassa.
Ura
pienoiskuva|left|Belmondo Spassa vuonna 2005 Courage C65 -autolla Span tuhannen kilometrin ajossa. Paul Belmondo ajoi Formula 1 -sarjassa kahdella eri kaudella, vuosina 1992 ja 1994, Marchin ja Pacificin talleissa. Hänellä on kyseenalainen kunnia kuulua F1-historian kaikkein hitaimpien kuljettajien joukkoon. Monet asiantuntijat katsoivat Belmondon ansainneen kuljettajanpaikkansa yksinomaan isänsä, näyttelijä Jean-Paul Belmondon nimen sekä rahojen turvin.